ΕΝΔΕΙΚΤΙΚΕΣ ΑΠΑΝΤΗΣΕΙΣ 
ΘΕΜΑ 4ο:
4.1. 
α. Συντήρηση είναι η διατήρηση του αεροπορικού υλικού σε καλή λειτουργική κατάσταση, ώστε ο οργανισμός που χρησιμοποιεί τα αεροπλάνα να μπορεί να εκτελεί την αποστολή του με ασφάλεια, αποδοτικότητα και ακρίβεια από πλευράς χρονισμού.
β. Διακρίνεται σε τρία κλιμάκια.
Συντήρηση 1ου κλιμακίου: γίνεται εκεί που σταθμεύει ο αεροπλάνο (συντήρηση γραμμής πτήσεων) και εκτελούνται εργασίες καθημερινής προετοιμασίας, εξυπηρέτησης και καθαρισμού του αεροπλάνου.
Συντήρηση 2ου κλιμακίου: εφαρμόζεται όταν οι απαιτήσεις συντήρησης είναι τέτοιας έκτασης, ώστε να είναι απαραίτητη η μεταφορά του αεροπλάνου σε έναν μόνιμο κατάλληλα εξοπλισμένο και επανδρωμένο χώρο.
Συντήρηση 3ου κλιμακίου: γίνεται σε ειδικές εγκαταστάσεις, σε τακτά χρονικά διαστήματα και ελέγχεται η δομική ακεραιότητα του αεροπλάνου, αφαιρούνται οι διαβρώσεις, γίνεται αντιδιαβρωτική προστασία και τροποποιήσεις πολύ μεγάλης έκτασης, μέσω των επιθεωρήσεων PDM και IRAN.
4.2.  Η συντήρηση του 3ου κλιμακίου είναι η Γενική Επισκευή και ακολουθεί τα παρακάτω στάδια:
1. Αποσυναρμολόγηση (πλήρης).
2. Καθαρισμός.
3. Έλεγχος φθορών.
4. Επισκευή ή αντικατάσταση φθαρμένων εξαρτημάτων.
5. Συναρμολόγηση.
6. Έλεγχος λειτουργικότητας ώστε να ανταποκρίνεται στις απαιτήσεις των προδιαγραφών.                                      
